Diari Oficial de la Generalitat Valenciana


Sumari del DOGV 8532, del 18-04-2019 (2019/3736)

RESOLUCIÓ de 25 de març de 2019, de la Conselleria d'Educació, Investigació, Cultura i Esport, de revocació de l'autorització per la no adaptació al Decret 2/2009 del centre privat Parvulario Pitusos d'Alacant, amb el codi 51975476.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8532

Data del DOGV
:   18-04-2019

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2019/3736


Data del document
:   25-03-2019

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Correcció d'errades

 Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 25 de març de 2019, de la Conselleria d'Educació, Investigació, Cultura i Esport, de revocació de l'autorització per la no adaptació al Decret 2/2009 del centre privat Parvulario Pitusos d'Alacant, amb el codi 67520202. [2019/3736]  
Fets  
Primer. Segons consta en el Registre de Centres Docents de la Conselleria d'Educació, Investigació, Cultura i Esport el centre privat Parvulario Pitusos, amb domicili al carrer Serrano 8, d'Alacant, va obtindre, en data 3 de juliol de 1980, autorització, mitjançant Ordre del Ministeri d'Educació i Ciència, per a 4 unitats de preescolar, pàrvuls, amb 100 llocs escolars.  
Segon. En data 21 de gener de 2013, se li notifica que han d'acollir-se a la disposició transitòria primera del Decret 2/2009, de 9 de gener, del Consell, pel qual s'estableixen els requisits mínims que han de complir els centres que impartisquen el primer cicle de l'Educació Infantil a la Comunitat Valenciana, per la qual s'estableix un termini màxim de tres anys perquè els centres autoritzats com a centres d'Educació Preescolar s'adaptaren al que es disposa en el Decret, termini que va finalitzar l'any 2012.  
Tercer. El 24 de setembre de 2012 presenten una sol·licitud de canvi de titularitat del centre, que no es va tramitar, perquè no estava adaptat a la disposició transitòria primera del Decret 2/2009, de 9 de gener, del Consell.  
Quart. Hui dia, no consta en aquest Servei d'Autorització de Centres Privats i Concerts Educatius que el centre de referència haja obtingut autorització com a centre d'Educació Infantil de primer cicle, per la qual cosa a data actual es troba en una situació irregular.  
Cinqué. Rebut l'informe d'Inspecció Educativa, de data 19 de setembre de 2018, en el qual es confirma que el centre no s'ha adaptat, dins de la data límit del Decret 2/2009, i es deixa constància que el centre continua la seua activitat educativa després de la visita al centre privat Parvulario Pitusos, amb codi 22811343, en el curs 2018-19.  
Sisè. Amb base en això, en data 3 de desembre de 2018, s'adopta el següent acord: «Acord de la Direcció General de Centres i Personal Docent per la qual s'inicia l'expedient de revocació de l'autorització per la no adaptació al Decret 2/2009, del centre privat Parvulario Pitusos d'Alacant, amb codi 51047162.»  
Setè. En data 9 de gener de 2019, el centre al·lega, en síntesi, contra aquest acord d'inici:  
La venda de la unitat de negoci Parvulario Pitusos Serrano 8, SLL (titular del centre), a Pitusos Jardín de Infancia, SL, en data 25 de juliol de 2012.  
Que mai ha rebut requeriment administratiu en relació a l'adaptació a la disposició transitòria primera del Decret 2/2009.  
Rebuda la visita rebuda per part de la inspecció educativa només informa que el personal del centre complia la normativa vigent, i res sobre el centre educatiu.  
La poca oferta de la zona de centres d'educació infantil.  
I la voluntat de les titulars d'esmenar qualsevol deficiència.  
Als fets anteriors són aplicables els següents:  
  
Fonaments de Dret  
1r S'adopta la present resolució d'acord amb les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport.  
2n La disposició transitòria primera estableix que «els centres que atenen xiquets menors de tres anys i no estiguen autoritzats com a centres d'Educació Infantil, o ho estiguen com a centres d'Educació Preescolar, disposaran de tres anys, comptats a partir de la publicació del present Decret, per a adaptar-se al que en ell es disposa (...)».  
Com ha quedat acreditat el centre privat Parvulario Pitusos d'Alacant no ha sol·licitat en termini l'adaptació al Decret 2/2009 per a convertir-se en centre d'educació infantil de primer cicle, per la qual cosa ha de procedir-se a la revocació de l'autorització de pàrvuls, per tractar-se d'una autorització que no té cap cobertura normativa.  
3r El cessament d'activitats docents d'aquest centre no comporta cap greu perjudici per a l'interès públic.  
D'acord amb tot l'anterior i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 6 del Decret 118/2007, de 27 de juliol, del Consell, pel qual s'aprova el Reglament orgànic i funcional de la Conselleria d'Educació, resolc:  
La revocació de l'autorització per incompliment de la normativa establida, del centre docent privat següent:  
  
Codi del centre: 95860245.  
Denominació específica: centre docent privat pàrvuls.  
Denominació del centre: Parvulario Pitusos.  
Titulars: María Mercedes Guiu.  
Domicili: c/ Serrano, número 8.  
Codi postal i localitat: 03095 Alacant.  
Província: Alacant.  
Ensenyaments autoritzats: Preescolar de pàrvuls.  
  
La present resolució tindrà els seus efectes a partir de l'endemà de la data de publicació en el Diari Oficial de la Generalitat Valenciana. No obstant això els seus efectes acadèmics s'entenen referits a l'inici del curs escolar 2018-19.  
De conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, el present acte, que posa fi a la via administrativa, podrà ser recorregut potestativament en reposició o bé caldrà plantejar directament recurs contenciós administratiu, en els terminis i davant els òrgans que s'indiquen a continuació:  
a) El recurs de reposició haurà d'interposar-se davant el conseller amb competències en matèria educativa en el termini d'un mes a comptar des de l'endemà de la notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua publicació en el Diari Oficial de la Generalitat Valenciana.  
  
València, 25 de març de 2019.- El conseller d'Educació, Investigació, Cultura i Esport: Vicent Marzà Ibáñez.